CELEX: 52016DP0124
Language: bg
Date: 2016-04-14 00:00:00
Title: Решение на Европейския парламент да не се представят възражения срещу делегирания регламент на Комисията от 5 април 2016 година за изменение на Делегиран регламент (EC) 2015/2446 на Комисията за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (C(2016)01934 — 2016/2639(DEA))

15.2.2018   
            
            
               BG
            
            
               Официален вестник на Европейския съюз
            
            
               C 58/250
            
         P8_TA(2016)0124
   Непредставяне на възражения срещу делегиран акт: подробни правила за някои от разпоредбите на Митническия кодекс на Съюза
   Решение на Европейския парламент да не се представят възражения срещу делегирания регламент на Комисията от 5 април 2016 година за изменение на Делегиран регламент (EC) 2015/2446 на Комисията за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (C(2016)01934 — 2016/2639(DEA))
   (2018/C 058/39)
   
      Европейският парламент,
   
               —
            
            
               като взе предвид Делегирания регламент на Комисията (C(2016)01934),
            
         
               —
            
            
               като взе предвид писмото на Комисията от 11 март 2016 г., с което последната отправя искане към Европейския парламент да заяви, че няма да представя възражения срещу Делегирания регламент,
            
         
               —
            
            
               като взе предвид писмото от 7 април 2016 г. на комисията по вътрешния пазар и защита на потребителите до председателя на Съвета на председателите на комисии,
            
         
               —
            
            
               като взе предвид член 290 от Договора за функционирането на Европейския съюз,
            
         
               —
            
            
               като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 160 и член 284, параграф 5 от него,
            
         
               —
            
            
               като взе предвид препоръката за решение на комисията по вътрешния пазар и защита на потребителите,
            
         
               —
            
            
               като взе предвид член 105, параграф 6 от своя правилник,
            
         
               —
            
            
               като взе предвид обстоятелството, че не е представено никакво възражение в срока, предвиден в член 105, параграф 6, трето и четвърто тире от своя правилник, който изтече на 13 април 2016 г.,
            
         
               A.
            
            
               като има предвид, че след публикуването на Делегиран регламент (EC) 2015/2446 (2) на Комисията бяха открити две грешки;
            
         
               Б.
            
            
               като има предвид, че първата грешка се отнася до презумпцията, в член 139 от Делегиран регламент (ЕС) 2015/2446 за митническа декларация за някои стоки, посочени в член 136, параграф 1 от същия делегиран регламент; като има предвид, че редът на стоките, изброени в член 136 от Делегиран регламент (ЕС) 2015/2446, беше променен по време на окончателния преглед на посочения делегиран регламент преди приемането му, но поради грешка позоваването на тези стоки в член 139 от същия делегиран регламент не беше променено и следователно въпросното позоваване следва да бъде коригирано;
            
         
               В.
            
            
               като има предвид, че втората грешка се отнася до член 141, параграф 1 от Делегиран регламент (ЕС) 2015/2446; като има предвид, че приложимият понастоящем член 233, параграф 1, буква б) от Регламент (ЕИО) № 2454/93 (3) на Комисията, който предвижда възможност, в някои ограничени и много конкретни случаи, пресичането на границата да бъде считано за митническа декларация за временен внос, експорт или реекспорт, поради грешка не беше включен в Делегиран регламент (ЕС) 2015/2446 и като има предвид, че в резултат на това не съществува възможност някои стоки да бъдат декларирани по силата на самото обстоятелство, че се пресича границата на митническата територия на Общността; като има предвид, че следователно член 141, параграф 1 от Делегиран регламент (ЕС) 2015/2446 следва да бъде коригиран;
            
         
               Г.
            
            
               като има предвид, че тези две грешки ще засегнат търговските потоци и ще имат силно отрицателно въздействие върху митническите органи и върху търговците, ако не бъдат коригирани преди 1 май 2016 г., когато съответните разпоредби на Регламент (ЕС) № 952/2013 ще станат приложими;
            
         
               Д.
            
            
               като има предвид, че делегираният регламент може да влезе в сила едва в края на периода, предвиден за контрол от страна на Парламента и на Съвета, само ако не са представени възражения нито от Парламента, нито от Съвета, или ако преди изтичането на този срок както Европейският парламент, така и Съветът са информирали Комисията, че няма да представят възражения; като има предвид, че срокът за контрол е определен съгласно член 284, параграф 5 от Регламент (ЕС) № 952/2013 на два месеца, считано от датата на нотифициране, т.е. до 5 юни 2016 г., като може да бъде удължен с още два месеца;
            
         
               Е.
            
            
               като има предвид, че по причини за спешност на 11 март 2016 г. Комисията отправи искане за ранно потвърждаване на делегирания регламент преди 1 май 2016 г. от Парламента;
            
         
            
               1.
            
            
               Заявява, че не представя възражения срещу Делегирания регламент;
            
         
            
               2.
            
            
               Възлага на своя председател да предаде настоящото решение на Съвета и на Комисията.
            
         
      (1)  ОВ L 269, 10.10.2013 г., стр. 1.
   
      (2)  Делегиран регламент (ЕС) 2015/2446 на Комисията от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (ОВ L 343, 29.12.2015 г., стр. 1).
   
      (3)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).